alexandrainst/scandi-wiki huggingface dataset:
Migron i Mateh Binyamin

Migron  (hebraisk skrift מגרון) var ein israelsk utpost på den okkuperte Vestbreidda. Han ligg 14 kilometer nord for Jerusalem i Mateh Binyamin regionale kommune. Han var den største utposten av sitt slag, med eit folketal på 300. Han vart grunnlagd første gong i 1999 og igjen i 2001, på området som før 1967 høyrte til innbyggjarar i Burqa. Den israelske regjeringa bidrog med 4,3 millionar NIS for å byggje Migron. Det internasjonale samfunnet reknar israelske busetjingar i Vestbreidda ulovlege etter folkeretten, men dei israelske styresmaktene hevdar dei har retten på si side.

Høgsteretten i Israel avgjorde 2. august 2011 at Migron var ulovleg bygd på landområde som høyrte til palestinarar og gav Israel ordre om å fjerne utposten i april 2012. Den isralske regjeringa følgde ikkje ordren, men gav i staden innbyggjarane ein avtale om at dei måtte flytte ut innan 30. november 2015. Men den 25. mars 2012 stadfesta Høgsteretten kjenninga si og gav det israelske forsvaret ordre om å evakuere Migron innan 1. august 2012. 2. september 2012 var evakueringa av Migron fullført, etter at innbyggjarane gjekk med på å flytte til ein ny stad nokre hundre meter sør for den tidlegare lokasjonen.

Kjelder
Denne artikkelen bygger på «Migron, Mateh Binyamin» frå ,  den 16. september 2015. 
 oppgav desse kjeldene:

Religiøse israelske busetjingar
Busetnader grunnlagde i 1999
Mateh Binyamin regionale kommune
Mitzpe Dani

Mitzpe Dani (hebraisk skrift מצפה דני, tyder Danny-utposten) er ein israelsk utpost på den okkuperte Vestbreidda. Han ligg nær Ma'ale Mikhmas og høyrer til Mateh Binyamin regionale kommune. Han er heimstad for kring 25 familiar.

Utposten vart grunnlagd i 1998 av innbyggjarar frå Ma'ale Mikhmas, og vart kalla opp etter Danny Frei, ein innbyggjar frå Ma'ale Mikhmas som vart drepen i eit palestinsk åtak på heimen hans i 1995.

Det internasjonale samfunnet reknar israelske busetjingar i Vestbreidda ulovlege i følgje folkeretten, men dei israelske styresmaktene hevdar dei har retten på si side.

Kjelder
Denne artikkelen bygger på «Mitzpe Dani» frå ,  den 16. september 2015. 
 oppgav desse kjeldene:

Israelske busetjingar på Vestbreidda
Busetnader grunnlagde i 1998
Mateh Binyamin regionale kommune
Mitzpe Hagit

Mitzpe Hagit (hebraisk skrift מצפה חגית, tyder Hagit-utposten) er ein israelsk utpost på den okkuperte Vestbreidda. Han ligg nær  busetjinga Kfar Adumim og høyrer til Mateh Binyamin regionale kommune. Han er heimstad for kring 25 familiar.

Utposten vart grunnlagd i 1999 av familiar frå Kfar Adumim, og vart kalla opp etter Hagit Zavitsky, ein innbyggjar i Kfar Adumim som vart drepen i Wadi Qelt i 1997.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder

Denne artikkelen bygger på «Mitzpe Hagit» frå ,  den 16. september 2015.  

Israelske busetjingar på Vestbreidda
Busetnader grunnlagde i 1999
Mateh Binyamin regionale kommune
1999 i Vestbreidda
Mitzpe Kramim

Mitzpe Kramim (hebraisk skrift מצפה כרמים, tyder Vingardutposten) er ein israelsk utpost på den okkuperte Vestbreidda. Han ligg på ein fjellkamp med utsyn over Jordanelvadalen på den okkuperte Vestbreidda og høyrer til Mateh Binyamin regionale kommune.  

Mitzpe Keramim vart først grunnlagd i 1999 nær Kokhav HaShahar. Mindre enn eit år seinare, etter ein avtale med Barak-regjeringa, vart gruppa flytta til ein åstopp nærmare Kokhav HaShahar. Berre nokre få månader etter, vart ein ny landsby, Ma'ale Shlomo, grunnlagd på den opphavlege staden. 

Det internasjonale samfunnet reknar israelske busetjingar i Vestbreidda ulovlege i følgje folkeretten, men dei israelske styresmaktene hevdar dei har retten på si side.

Kjelder
Denne artikkelen bygger på «Mitzpe Kramim» frå ,  den 16. september 2015. 
 oppgav desse kjeldene:

Bakgrunnsstoff
 official site 

Israelske busetjingar på Vestbreidda
Busetnader grunnlagde i 1999
Mateh Binyamin regionale kommune
Neveh Erez

Neveh Erez (hebraisk skrift נווה ארז, tyder Erez-heimen), òg kalla Mitzpe Erez (hebraisk skrift מצפה ארז, tyder Erez-utposten), er ein israelsk utpost på den okkuperte Vestbreidda. Han ligg nær Ma'ale Mikhmas og høyrer til Mateh Binyamin regionale kommune. Han er heimstad til kring åtte familiar. 

Utposten vart grunnlagd i 1999, men vart fråflytta fleire gonger før han vart permanent i 2001. Han vart kalla opp etter Erez Gerstein, ein IDF-kommandant som vart drepen i Libanon.

Israelsk utpostar er ulovlege følgje israelsk lov. Det internasjonale samfunnet reknar alle israelske busetjingar, inkludert utpostar, på Vestbreidda ulovlege i følgje folkeretten, men dei israelske styresmaktene hevdar dei har retten på si side.

Kjelder 
Denne artikkelen bygger på «Neveh Erez» frå ,  den 16. september 2015. 
 oppgav desse kjeldene:

Israelske busetjingar på Vestbreidda
Busetnader grunnlagde i 1999
Mateh Binyamin regionale kommune
Oz Zion i Mateh Binyamin

Oz Zion er ein israelsk utpost på den okkuperte Vestbreidda. Han høyrer til Mateh Binyamin regionale kommune.  Det internasjonale samfunnet reknar israelske busetjingar i Vestbreidda ulovlege etter folkeretten, men dei israelske styresmaktene hevdar dei har retten på si side.

Oz Zion vart grunnlagd ei tid etter 2005 og er derfor ikkje oppført i Sasson-rapporten. Han har blitt evakuert og øydelagd fleire gonger av Det israelske forsvaret (IDF) og Israelsk grensepoliti (IBP) etter grunnlegginga.

Kjelder
Denne artikkelen bygger på «Oz Zion, Mateh Binyamin» frå ,  den 16. september 2015.  
 

Mateh Binyamin regionale kommune
Israelske busetjingar på Vestbreidda
Yishuv HaDa'at

Yishuv HaDa'at (hebraisk skrift יִשּׁוּב הַדַּעַת, tyder Sinn-busetnaden) er ein israelsk utpost på den okkuperte Vestbreidda. Han ligg nær Shilo og høyrer til Mateh Binyamin regionale kommune.

Han vart grunnlagd i 2001 av Nati Rom.

Det internasjonale samfunnet reknar israelske busetjingar i Vestbreidda ulovlege i følgje folkeretten, men dei israelske styresmaktene hevdar dei har retten på si side.

Kjelder
Denne artikkelen bygger på «Yishuv HaDa'at» frå ,  den 16. september 2015. 
 oppgav desse kjeldene:

Israelske busetjingar på Vestbreidda
Busetnader grunnlagde i 2001
Mateh Binyamin regionale kommune
Megilot regionale kommune

Megilot regionale kommune  (hebraisk skrift מועצה אזורית מגילות, Mo'atza Azorit Megilot), Daudehavsrullane regionale kommune, er ein regional kommune i Judeaørkenen nær vestbreidda av Daudehavet. Med berre kring 1 000 innbyggjarar er det den minste regionale kommunen i Israel. Kommunsenteret ligg i Vered Yeriho.

Etymologi
Namnet «Megilot» tyder rullar. Det syner til at Daudehavsrullane vart oppdaga i Qumran, som ligg innafor kommuneområdet, nær Kalya.

Busetjingar
Det er seks busetjingar i kommunen: fire kibbutzar, ein moshav og ein annan landbsy.

Kibbutzar
Almog
Beit HaArava
Mitzpe Shalem
Kalia

Moshav
Vered Yeriho

Andre busetjingar
Avnat

Kjelder
Denne artikkelen bygger på «Megliot Regional Council» frå ,  den 16. september 2015. 
 oppgav desse kjeldene:

Bakgrunnsstoff
 Megilot regionale kommune si heimeside (hebraisk)

Israelske busetjingar på Vestbreidda
Almog

Almog (hebraisk skrift אַלְמוֹג, tyder Korall)  er ei israelsk busetjing og ein kibbutz nær nordvestbreidda av Daudehavet i Jordandalen på den okkuperte Vestbreidda. Han er underlagt Megilot regionale kommune. I 2008 budde det 23 familiar i Almog. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Han vart først oppretta som ei Nahal-busetjing i 1977, og vart ein kibbutz i 1979. Han vart kalla opp etter Yehuda Kopolevitz Almog, ein pioner i den tredje Aliyah som grunnla kaliumgruveindustrien ved Dead Sea Works i Sodom.

Kjelder

Denne artikkelen bygger på «Almog» frå ,  den 16. september 2015. 
 oppgav desse kjeldene:

Kibbutzar
Busetnader grunnlagde i 1977
1977 i Israel
Nahal-busetnader
Ikkje-religiøse israelske busetjingar
Beit HaArava

Beit HaArava (hebraisk skrift בֵּית הָעֲרָבָה, tyder Aravahuset) er ei israelsk busetjing og kibbutz på den okkuperte Vestbreidda. Han ligg nær Daudehavet og Jeriko og er underlagt Megilot regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Landsbyen vart første gongen grunnlagd i 1939 av europeiske medlemmar av  sionistiske ungdomsrørsler som hadde flykta frå Nazi-Tyskland til Palestinamandatet via Youth Aliyah. David Coren, som seinare vart medlem av Knesset, var av grunnleggjarane. Staden vart kalla opp etter den bibelske landsbyen med same namnet, som låg på Aravasletta, og tyder «Huset i ørkenen». I følgje the Jewish National Fund vart kibbutzen kjend for eksperimenta sine innan landvinning, og innbyggjarane dyrka på jord som aldri tidlegare hadde blitt oppdyrka.

I 1947 hadde Beit HaArava eit folketal på over 200. Den 20. mai 1948, etter eit mislukka forsøk på å kome til ei semje med kongen av Transjordan, Abdullah, vart Beit HaArava og den nærliggande Kalia fråflytta fordi dei låg isolert til under kampane i den arabisk-israelske krigen i 1948. Innbyggjarane vart evakuerte til den israelske stasjonen ved Sodom. Kibbutzen vart sidan delt i to grupper som i 1949 grunnla kibbutzane Gesher HaZiv og Kabri i Vest-Galilea.

I 1980 vart Beit HaArava grunnlagd på ny som ein Nahal-utpost. Han vart eit sivilt samfunn i 1986. I 2000 vart landsbyen flytta 5 km vestover.

Kjelder 

Denne artikkelen bygger på «Beit HaArava» frå ,  den 16. september 2015. 
 oppgav desse kjeldene:

Fellesbusetnader i Israel
Stader i Bibelen
Vestbreidda
Kibbutzar
Busetnader grunnlagde i 1939
Busetnader grunnlagde i 1980
1980 i Israel
1980 i Palestina
Nahal-busetnader
Jødiske landsbyar i Palestinamandatet
Jødiske landsbyar avfolka under den arabisk-israelske krigen i 1948
Ikkje-religiøse israelske busetjingar
1939 i Palestina
Kalya

Kalya (hebraisk skrift קַלְיָה) er ei israelsk busetjing og ein kibbutz på den okkuperte Vestbreidda grunnlagd i 1929 på nordbreidda av Daudehavet, 360 meters under havnviå.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Etymologi
Namnet Kalya kjem frå kalium, eit grunnstoff det finst mykje av i regionen. Kalya er òg eit hebraisk akronym for «קם לתחייה ים המוות» (Kam Litkhiya Yam HaMavet), som tyder «Daudehavet har kome til live att».

Historie
Kibbutzen vart først grunnlagd under Det britiske mandatet. Moshe Novomeysky, ein jødisk ingeniør frå Sibir, vann eit britisk anbod for å drive gruvedrift etter kalium langs nordbreidda av Daudehavet. Myrområdet rundt verket vart drenert og det vart bygt hus for å huse dei tilsette i Palestina Potash Company. Selskapet, som starta opp i 1929, sette opp dei første fabrikkane på nordbreidda av Daudehavet ved Kalya og produserte kalium eller kaliumklorid, ved å fordampe kalium-laken i sola. Fabrikken tilsette både arabarar og jødar.

Kalya vart spart for vald i arabararopprøret 1936–39 på grunn av gode tilhøve til arabarane. Fabrikken tilsette mange arbeidarar frå Jeriko. 
Trass i forhandlingar mellom leiarane i kibbutzen og den arabiske legionen frå Jordan om å bevare kibbutzen under jordansk kontroll under den arabisk-israelske krigen i 1948, førte fengslinga av jødar i det Jordan-kontrollerte Naharayim-komplekset og Kfar Etzion-massakren til at David Ben-Gurion valde å evakuere innbyggjarane. Innbyggjarane flykta til slutt med båt den 20. mai 1948 og dei to kibbutzane vart øydelagde av jordanarane. Området stod så folketomt utan ein jordansk militærleir.

Etter Israel erobra Vestbreidda frå Jordan i seksdagarskrigen i 1967, vart Kalya oppretta på ny som ein paramilitær Nahal-busetjing i 1968, den første i området. Sivile slo seg ned for ei stund i den jordanske militærleiren i 1972, medan dei planta dei første daddelpalmene og bygde dei første permanente husa. Folk flytta inn i dei ferdige husa i 1974.

Som alle israelske busetjingar i israelskokkuperte territorium, er Kalya rekna som ulovleg etter folkeretten, sjølv om Israel hevdar dei har retten på si side.

Kjelder
<div class="references-small">
Denne artikkelen bygger på «Kalya» frå ,  den 16. september 2015. 
 oppgav desse kjeldene:

Bakgrunnsstoff
 Offisiell nettstad 

Israelske busetjingar på Vestbreidda
Kibbutzar
Ikkje-religiøse israelske busetjingar
Busetnader grunnlagde i 1930-åra
Busetnader grunnlagde i 1968
Jødiske landsbyar avfolka under den arabisk-israelske krigen i 1948
Nahal-busetnader
Mitzpe Shalem

Mitzpe Shalem (hebraisk skrift מִצְפֵּה שָׁלֵם, tyder Shalem-utposten) er ei israelsk busetjing og kibbutz som ligg kring 1 km frå vestbreidda av Daudehavet aust på den okkuperte Vestbreidda. Ho er den sørlegaste busetjinga i Megilot regionale kommune og ligg kring 21 km nord for Ein Gedi og 10 km nord for den grøne linja.

Det internasjonale samfunnet reknar israelske busetjingar på Vestbreidda ulovlege i følgje folkeretten, men dei israelske styresmaktene hevdar dei har retten på si side.

Samfunnet vart grunnlagt i 1970 som ei Nahal-busetjing. Ho var busett som ein kibbutz i 1976.

Kjelder

Denne artikkelen bygger på «Mitzpe Shalem» frå ,  den 16. september 2015. 
 oppgav desse kjeldene:

Kibbutzar
Busetnader grunnlagde i 1970
Israelske busetjingar på Vestbreidda
Nahal-busetnader
Vered Yeriho

Vered Yeriho (hebraisk skrift וֶרֶד יְרִיחוֹ) er ein moshav og israelsk busetjing nær Jeriko i Jordandalen på den okkuperte Vestbreidda.  Han er ein del av Megilot regionale kommune.

Samfunnet vart grunnlagd i 1979 då dei sekulære innbyggjarnae braut bort frå dei religiøse i Mitzpe Yeriho, ei busetjing som ligg vest for Vered Yeriho.  Moshaven ligg på ein ås med utsyn over Akabat Jaber flyktningleir og Jeriko.

I 2008 hadde Vered Yeriho 130 innbyggjarar.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder

Denne artikkelen bygger på «Vered Yeriho» frå ,  den 16. september 2015. 
 oppgav desse kjeldene:

Moshavar
Israelske busetjingar på Vestbreidda
Busetnader grunnlagde i 1979
1979 i Israel
Avnat

Avnat (hebraisk skrift אָבְנַת) er ei lita israelsk busetjing på den okkuperte Vestbreidda på vestskysten av Daudehavet, kring 7 km sør for Kalya og 12 km nord for Mitzpe Shalem. Ho er underlagd Megilot regionale kommune.

Ho vart grunnlagd i midten av 2004 der det tidlegare hadde vore ei Nahal-busetjing.

Kjelder

Denne artikkelen bygger på «Avnat» frå ,  den 16. september 2015. 
 oppgav desse kjeldene:

Bakgrunnsstoff
 Avnat homepage 

Nahal-busetnader
Busetnader grunnlagde i 2004
2004 i Israel
Shomron regionale kommune

Shomron regionale kommune (hebraisk מועצה אזורית שומרון, Mo'atza Azorit Shomron, tyder Samaria regionale kommune) er ein israelsk regional kommune nord på den okkuperte Vestbreidda. Han yter kommunale tenester til 30 israelske busetjingar i Samarafjella med eit samla folketal på kring 23 600 innbyggjarar. Kommunesenteret ligg i Elon Moreh.

Kommunen ligg spreidd over eit område på 2 800 kvadratkilometer. Fram til hausten 2005 då somme av områda vart fråflytta etter tilbaketrekkingsplanane til Israel, var Shomron regionale kommune den største regionale kommunen i Israel ut frå areal. Kommunen utgjer kring 10% av arealet til Israel innafor Den grøne linja. 

Kommunegrensene:
Nord:  (tidlegare) busetjingane Ganim og Kadim, fram til Megiddo-krysset.
Vest:  busetjignane Tzofim, til Kfar Saba.
Sør:  busetjingane Peduel og Alei Zahav.

Kommunen er delt inn i geografiske område, der kvar region har sine eigne preg:
Nord-Shomron: Hinanit, Hermesh, Tal Menashe, Mevo Dotan, Reihan, Shaked. Alle busetjingane er sekulære, utanom Tal Menashe. Folketalet er rundt 2 000.
Sentral-Vest-Shomron:  Avnei Hefetz, Barkan, Ma'ale Shomron, Nofim, Sal'it, Einav, Etz Efraim, Peduel, Tzufim, Kiryat Netafim, Revava, Shavei Shomron, Sha'arei Tikva, Yakir: blanda folkesetnad (sekulære og religiøse).  Dei fleste samfunna er store og godt etablerte.  Om ein tar med dei lokale kommunane i Samaria (Alfei Menashe, Elkana, Immanuel, Karnei Shomron, Kedumim, Oranit og byen Ariel), som alle ligg i dette området, er den jødiske folkesetnaden på kring 60 000.
Fjellbusetjingane: Elon Moreh, Itamar, Har Brakha, Yitzhar (ei blokk, nær Nablus, folketal kring 3 000), og lenger sør, Kfar Tapuach, Rechelim, Nofei Nehemia og Migdalim, med mindre enn 1000 innbyggjarar.

Busetjingar
Den største busetjinga i Shomron regionale kommune er i dag Sha'arei Tikva, som har meir enn 1 000 familiar, medan den yngste er Nofei Nehemia, med kring 20 familiar.

Busetjingar
Alei Zahav
Avnei Hefetz
Barkan
Brukhin
Einav
Elon Moreh
Etz Efraim
Har Bracha
Hermesh
Hinanit
Itamar
Kfar Tapuach
Kiryat Netafim
Ma'ale Shomron
Mevo Dotan
Migdalim
Nofei Nehemja
Nofim
Peduel
Rechelim
Reihan
Revava
Sal'it
Sha'arei Tikva
Shaked
Shavei Shomron
Tel Menashe
Tzofim
Yakir
Yitzhar

Fjerna busetjingar
Etter tilbaketrekkingsplanen til Israel i 2005, vart fire busetjingar i Shomron regionale kommune fjerna og innbyggjarane kasta ut. Landet vart gjeve attende til palestinarane.

Kjelder
Denne artikkelen bygger på «Shomron Regional Council» frå ,  den 16. september 2015. 
 oppgav desse kjeldene:

Bakgrunnsstoff
Shomron regionale kommune website

Regionale kommunar i Israel
Israelske busetjingar på Vestbreidda
Na khan óli i ánthropoi mia agápi ópos egó

«Na khan óli i ánthropoi mia agápi ópos egó», gresk «Να `χαν όλοι οι άνθρωποι μια αγάπη όπως εγώ», er ein singel av Kóstas Khatzís, gjeven ut i 1979.

Eurovision

Ellinikós Telikós 1979
«Na khan óli i ánthropoi mia agápi ópos egó» deltok i Ellinikós Telikós 1979, den greske uttakinga til Eurovision Song Contest 1979 i Jerusalem i Israel. Songen vart framført på gresk av Kóstas Khatzís, og enda på tredjeplass med 379 poeng. Bidraget er det fyrste som vart framført i Ellinikós Telikós, og det fyrste bidraget på gresk.

Kjelder

Denne artikkelen bygger på «Greece in the Eurovision Song Contest 1979» frå ,  den 16. september 2015.  
 

Greskspråklege songar
Ellinikós Telikós 1979-songar
Kóstas Khatzís-songar
Nofim

Nofim (hebraisk skrift נוֹפִים, tyder Utsyn) er ei israelsk busetjing langs vestkanten av den nordlege, okkuperte Vestbreidda, kring 30 km aust for Tel Aviv. Landsbyen er underlagt Shomron regionale kommune, like ved Yakir. Kanaelva renn gjennom staden. Det internasjonale samfunnet reknar israelske busetjingar i Vestbreidda ulovlege i følgje folkeretten, medan dei israelske styresmaktene hevdar dei har retten på si side.

Han vart grunnlagd i 1987 av ei gruppe sekulære jødiske israelarar. Landsbyen har kring 175 familiar buande (2011).

Kjelder
Denne artikkelen bygger på «Nofim» frå ,  den 16. september 2015. 
 oppgav desse kjeldene:

Bakgrunnsstoff
Bilete av Nofim 

Ikkje-religiøse israelske busetjingar
Busetnader grunnlagde i 1986
1986 i Palestina
Shaked

Shaked (hebraisk skrift שָׁקֵד, tyder Mandel) er ein sekulær, kollektiv landsby og ei israelsk busetjing nord på den okkuperte Vestbreidda. Han er underlagt Shomron regionale kommune. I 2006 hadde han 536 innbyggjarar.

Shaked er kalla opp etter dei ville mandeltrea som veks i området. Han vart grunnlagd i juni 1981 av organisasjonen Mishkei Herut Beitar, etter at dei første ti husa stod ferdige.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Shaked» frå ,  den 16. september 2015. 
 oppgav desse kjeldene:

Bakgrunnsstoff
Offisiell nettstad  

Israelske busetjingar på Vestbreidda
Busetnader grunnlagde i 1981
Shavei Shomron

Shavei Shomron (hebraisk skrift שָׁבֵי שׁוֹמְרוֹן, tyder Attende til Samaria) er ein kollektiv landsby og ei israelsk busetjing nord på den okkuperte Vestbreidda, grunnlagd i 1977. Han ligg vest for Nablus (Shechem) i Shomron regionale kommune. I 2003 hadde han 604 innbyggjarar, hovudsakleg religiøse sionistar og moderne ortodokse jødar. 

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Shavei Shomron» frå ,  den 16. september 2015. 
 oppgav desse kjeldene:

Bakgrunnsstoff
 Shavey-shomron / Shavey-shomron web site 
 BookOut the stories about small town with a long history 

Religiøse israelske busetjingar
Busetnader grunnlagde i 1977
Tal Menashe

Tal Menashe (hebraisk skrift טל מנשה) er ein landsby og ei israelsk busetjing på Amirfjellet i Samariafjella nordvest på den okkuperte Vestbreidda. Landsbyen er underlagt Shomron regionale kommune, og ligg like ved Hinanit og Shaked. Han vart grunnlagd i 1992 som ein mellombels leir nær landsbyen Hinanait, og vart flytta til den noverande plasseringa i 1999. Han vart grunnlagd av ei gruppe israelarar frå ein kollel i Mevaseret Zion og frå Technion i Haifa. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Tal Menashe» frå ,  den 16. september 2015. 
 oppgav desse kjeldene:

Bakgrunnsstoff
  

Religiøse israelske busetjingar
Busetnader grunnlagde i 1999
Tzofim

Tzofim (hebraisk skrift צוֹפִים), eller Tzufin (hebraisk skrift , er ein kollektiv landsby og israelsk busetjing på den okkuperte Vestbreidda i Samariafjella, nord for Alfei Menashe og Qalqilyah og nordaust for Kfar Saba. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Tzofim vart grunnlagd i 1989 med støtte frå organisasjonen Amana. Folkesetnaden er kring 1000 og består av ei blanda gruppe ortodokse og sekulære israelarar. Landsbyen er underlagt Shomron regionale kommune.

Kjelder
Denne artikkelen bygger på «Tzofim» frå ,  den 16. september 2015. 
 oppgav desse kjeldene:

Bakgrunnsstoff
Offisiell nettstad  

Blanda israelske busetjingar
Busetnader grunnlagde i 1989
Yakir

Yakir (hebraisk skrift יַקִּיר) er ei israelsk busetjing og ein kollektiv landsby på den okkuperte Vestbreidda i Samariafjella kring 35 km aust for Tel Aviv nær Revava og Nofim, mellom Barkan og Karnei Shomron. Han vart grunnlagd i februar 1981 og ligg 420 meter over havet i Shomron regionale kommune. Namnet kjerm frå eit bibelvers i Jeremia (31:20). Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Det bur over 260 familiar i dette ortodoks-jødiske samfunnet.

Kjelder
Denne artikkelen bygger på «Yakir» frå ,  den 16. september 2015. 
 oppgav desse kjeldene:

Bakgrunnsstoff
 Bilete av Yakir 

Religiøse israelske busetjingar
Busetnader grunnlagde i 1981
Yitzhar

Yitzhar (hebraisk skrift יִצְהָר) er ei israelsk busetjing på den okkuperte Vestbreidda sør for byen Nablus. Det hovudsakleg ortodokse, jødiske samfunnet har eit folketal på 1106 (2011) og er underlagt Shomron regionale kommune. I høve vilkåra i Osloavtalen frå 1993 mellom Israel og Palestinsk frigjeringsorganisasjon, høyrer Yitzhar til område C under full israelske sivil og militær kontroll.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten. 

Innbyggjarane i Yitzhar har eit rykte for å vere av dei mest ekstreme israelske nybyggjarane og er stadig i strid med israelske tryggingsstyrkar og palestinske sivile. Busetjinga er i framgrunnen for den såkalla «Prislapp-linja» som står for åtak mot palestinarar som hemn for handlingar frå dei israelske styresmaktene mot busetjingar på Vestbreidda. I mai 2014 sa Shin Bet at hatkriminalitet og prislapp-metoden hovudsakleg gjaldt kring 100 ekstremistiske ungdommar, hovudsakleg frå Yitzhar, som handlar etter ideane til rabbi Yitzchak Ginsburg som held til i busetjinga.

Yitzhar ligg aust for Israel si sperring på Vestbreidda, 20,5 kilometer frå Den grøne linja.

Kjelder

Bakgrunnsstoff 
 Shomron Liaison Office: Yitzhar 
 Sharei Shechem: יצהר  (hebraisk)
 Bilete av Yitzhar 

Religiøse israelske busetjingar
Busetnader grunnlagde i 1984
Etz Efraim

Etz Efraim (hebraisk skrift עֵץ אֶפְרַיִם, tyder Efraimtreet) er ei israelsk busetjing på den okkuperte Vestbreidda. Han ligg mellom Ariel og Rosh HaAyin i Shomron regionale kommune. I 2013 budde det kring 250 familiar der. 

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder 
Denne artikkelen bygger på «Etz Efraim» frå ,  den 16. september 2015. 
 oppgav desse kjeldene:

Israelske busetjingar på Vestbreidda
Busetnader grunnlagde i 1985